15/04/2013 | Administración LocalMunicipal
Carnota
Ordenanza plusvalía. AP 05-04-2013

Aprobado inicialmente, polo Pleno da Corporación Municipal en sesión de 5 de abril do 2.013, a ORDENANZA REGULADORA DO IMPOSTO MUNICIPAL SOBRE O INCREMENTO DO VALOR DOS TERREOS DE NATUREZA URBANA. (PLUSVALIA), de conformidade co artigo 49 de la Lei 7 /1985, reguladora das bases do réxime local, durante o prazo de 30 dias hábiles exponse ao público para a presentación de reclamacións e suxerencias. No caso de que non houbera ningunha, entenderase definitivamente adoptado o acordo ata entonces provisional. No uso das facultades concedidas polos artigos 133.2 e 142 da Constitución e 106 da Lei 7/1985, do 2 de abril, reguladora das bases de réxime local; e polos artigos 15.1 e 59.2, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, establécese o imposto sobre o incremento de valor dos terreos de natureza urbana. Este imposto rexerase polo disposto nos artigos 104 a 110 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; polas disposicións que a desenvolven e pola presente ordenanza.1. O imposto sobre o incremento de valor dos terreos de natureza urbana é un tributo directo cuxo feito impoñible está constituído polo incremento de valor que experimentan os terreos de natureza urbana e de características especiais e que se poña de manifesto como consecuencia da transmisión da súa propiedade por calquera título, ou da constitución ou transmisión de calquera dereito real de gozo, limitativo do dominio, sobre os referidos bens. O título ao que se refire o apartado anterior consistirá en: a) Negocio xurídico “mortis causa”. b) Declaración formal de herdeiros “ab intestado”. c) Negocio xurídico “inter vivos”, sexa de carácter oneroso ou gratuíto. d) Alleamento en poxa pública. e) Expropiación forzosa. Terán a consideración de terreos de natureza urbana os seguintes: o solo urbano, o susceptíbel de urbanización e o urbanizable desde o momento en que se aprobe un proxecto de urbanización; os terreos que dispoñan de vías pavimentadas ou encintado de beirarrúas e teñan, ademais, servizos de sumidoiros, subministración de auga, electricidade e iluminación pública; ademais dos ocupados por construcións de natureza urbana. En todo caso, terán a consideración de terreos de natureza urbana os definidos como tales para os efectos do imposto sobre bens inmobles. Tampouco se producirá a suxeición ao imposto nos supostos de transmisións de bens inmobles entre os cónxuxes ou a favor dos fillos, como consecuencia do cumprimento de sentenzas nos casos de nulidade, separación ou divorcio matrimonial, sexa cal sexa o réxime económico matrimonial. Terán a consideración de terreos de natureza urbana os seguintes: o solo urbano, o susceptible de urbanización e o urbanizable dende o momento en que se aprobe un proxecto de urbanización; os terreos que dispoñan de vías pavimentadas ou encintado de beirarrúas e conten ademais con rede de sumidoiros, subministración de auga e electricidade, e iluminación pública; ademais dos ocupados por construcións de natureza urbana.1. Non estará suxeito a este imposto o incremento do valor que experimenten os terreos que teñan a consideración de rústicos para os efectos do imposto sobre bens inmobles. En consecuencia, está suxeito o incremento do valor que experimenten os terreos que deban ter a consideración de urbanos para os efectos do dito imposto sobre bens inmobles, con independencia de que estean ou non contemplados como tales no catastro ou no padrón daquel. Para os efectos deste imposto, estará así mesmo suxeito a este o incremento de valor que experimenten os terreos integrados nos bens inmobles clasificados como de características especiais para os efectos do imposto sobre bens inmobles.2. Non se producirá a suxeición ao imposto nos supostos de achegas de bens e dereitos realizadas polos cónxuxes á sociedade conxugal, adxudicacións que ao seu favor e en pagamento delas se verifiquen e transmisións que se fagan aos cónxuxes en pagamento dos seus haberes comúns. Tampouco se producirá a suxeición ao imposto nos supostos de transmisións de bens inmobles entre cónxuxes ou a favor dos fillos, como consecuencia do cumprimento de sentenzas nos casos de nulidade, separación ou divorcio matrimonial, sexa cal sexa o réxime económico matrimonial.3. Aplicaranse as exencións preceptuadas no artigo 105 do Real decreto lexislativo 2/2004, do 5 de marzo, polo que se aproba o texto refundido da lei de facendas locais.1. Terán a condición de suxeitos pasivos deste imposto, a título de contribuínte: a) Nas transmisións de terreos ou na constitución ou transmisión de dereitos reais de gozo limitativos do dominio, a título lucrativo, a persoa física ou xurídica que adquira o terreo ou a cuxo favor se constitúa ou transmita o dereito real do que se trata. b) Nas transmisións de terreos ou na constitución ou transmisión de dereitos reais de gozo limitativos do dominio, a título oneroso, a persoa física ou xurídica, ou que constitúa ou transmita o dereito real do que se trate.2. Nos supostos aos que se refire a letra b) do apartado anterior, terá a consideración de suxeito pasivo substituto do contribuínte, a persoa física ou xurídica que adquira o terreo ou a cuxo favor se constitúa ou transmita o dereito real do que se trate, cando o contribuínte sexa unha persoa física non residente en España.1. A base impoñible deste imposto estará constituída polo incremento real do valor dos terreos de natureza urbana, posto de manifesto no momento da devindicación e experimentado ao logo dun período máximo de 20 anos.2. O valor do terreo no momento da devindicación determinarse segundo as seguintes normas: a) Nas transmisións de terreos, o valor destes será o que teña fixado no dito momento para os efectos do imposto sobre bens inmobles. b) Na constitución ou transmisión de dereitos reais de gozo limitativos do dominio, aplicaranse sobre o valor catastral do terreo as normas fixadas para os efectos do imposto de transmisións patrimoniais e actos xurídicos documentados. c) Na constitución ou transmisión do dereito a elevar unha ou máis plantas sobre un edificio ou terreo, ou do dereito a realizar a construción baixo o solo sen implicar a existencia dun dereito real de superficie, o cadro de porcentaxes anuais do punto 3 deste artigo aplicarase sobre a parte que teña asignado o terreo para os efectos do imposto sobre bens inmobles, obtida conforme ao módulo de proporcionalidade fixado na escritura de transmisión ou, no seu defecto, o que resulte de establecer a proporción entre a superficie ou volume das plantas a construír no solo ou subsolo e a total superficie ou volume edificados unha vez construídas aquelas. d) Nos supostos de expropiación forzosa, o cadro de porcentaxes contido no punto 3 deste artigo aplicarase sobre a parte de prezo xusto que corresponda ao valor do terreo, agás que o valor catastral asignado ao devandito terreo fose inferior, en cuxo caso prevalecerá este último sobre o prezo xusto.3. Para os efectos do disposto no artigo 107.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, establécense as seguintes porcentaxes anuais: - Para os incrementos de valor xerados nun período de tempo comprendido entre un ano e cinco anos: 2,4 por cento. - Para os incrementos de valor xerados nun período de tempo de ata dez anos: 2,3 por cento. - Para os incrementos de valor xerados nun período de tempo de ata quince anos: 2,2 por cento. - Para os incrementos de valor xerados nun período de tempo de ata vinte anos: 2,1 por cento.4.- Para determinar a porcentaxe que se aplicará ao valor do terreo no momento da devindicación, cabe ter en conta o seguinte: - O incremento do valor de cada operación gravada polo imposto determinarase segundo a porcentaxe anual fixada polo Concello para o período que comprenda o número de anos ao longo dos cales se puxese de manifesto o dito incremento. - A porcentaxe que se aplicará sobre o valor do terreo no momento da devindicación será a resultante de multiplicar a porcentaxe anual aplicable a cada caso concreto polo número de anos ao longo dos cales se puxese de manifesto o incremento do valor. - Só se considerarán anos completos dende a data da adquisición do terreo ou dende a constitución dun dereito real limitativo do dominio, sen que se poidan ter en conta as fraccións de ano. O período de xeración de valor non poderá ser inferior ao ano. A cota deste imposto será a resultante de aplicar sobre a base impoñible, obtida conforme ao disposto no artigo anterior, o tipo de gravame do 26,00%. A cota íntegra do imposto será o resultado de multiplicar a base impoñible polo tipo de gravame. A cota líquida do imposto será o resultado de aplicar sobre a cota íntegra, de ser o caso, a bonificación que corresponda. Establécese unha bonificación do 85% da cota do imposto nas transmisións de terreos e na transmisión ou constitución de dereitos reais de gozo limitativos do dominio a título lucrativo, por causa de morte, cando os suxeitos pasivos do imposto sexan descendentes ou adoptados, ou ben ascendentes ou adoptantes, ou o cónxuxe do causante.1.- O imposto devindícase: a) Cando se transmita a propiedade do terreo, xa sexa a título oneroso ou gratuíto, entre vivos ou por causa de morte, na data da transmisión. b) Cando se constitúa ou transmita calquera dereito real de gozo limitativo do dominio, na data en que teña lugar a constitución ou transmisión.2.- Para os efectos do disposto no apartado anterior, considerarase como data da transmisión: a) Nos actos ou contratos entre vivos, a do outorgamento do documento público, e cando se trate de documentos privados, a da súa incorporación ou inscrición nun Rexistro Público ou a da súa entrega a un funcionario público por razón do seu oficio. b) Nas transmisións por causa de morte, a do falecemento do causante.1. Cando se declare ou recoñeza, xudicial ou administrativamente, por resolución firme que tivo lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de gozo sobre este, o suxeito pasivo terá dereito á devolución do imposto satisfeito, sempre que o dito acto ou contrato non lle producise efectos lucrativos e sempre que reclame a devolución no prazo de catro anos desde que a resolución quedou firme. Entenderase que existe efecto lucrativo cando non se xustifique que os interesados deban efectuar as recíprocas devolucións ás que se refire o artigo 1295 do Código civil. Aínda que o acto ou contrato non producise efectos lucrativos, se a rescisión ou resolución se declarase por incumprimento das obrigas do suxeito pasivo do imposto, non procederá devolución ningunha.2. Se o contrato queda sen efecto de mutuo acordo entre as partes contratantes, non procederá a devolución do imposto satisfeito e considerarase como un acto novo suxeito a tributación. Como tal mutuo acordo, estimarase a avinza en acto de conciliación e a simple conformidade coa demanda.3. Nos actos ou contratos nos que medie algunha condición, a súa cualificación farase de acordo coas prescricións contidas no Código civil. Se fose suspensiva non se liquidará o imposto ata que esta se cumpra. Se a condición fose resolutoria esixirá o imposto, a reserva, cando a condición se cumpra, de facer a oportuna devolución segundo a regra do apartado 1 deste artigo.1. Os suxeitos pasivos estarán obrigados a presentar no Rexistro Xeral do Concello a declaración correspondente, onde se farán constar os elementos esenciais da relación tributaria para practicar a liquidación procedente. Á declaración achegaranse as copias debidamente autenticadas dos documentos nos que consten os actos ou contratos que orixinan a imposición.2. A declaración deberase presentar nos seguintes prazos, dende que se produza a devindicación do imposto: - Cando se trate de actos “inter vivos”, o prazo será de trinta días hábiles. - Cando se trate de actos “mortis causa”, o prazo será de seis meses, prorrogables ata un ano, por solicitude do suxeito pasivo.3. Á declaración do imposto acompañaranse os documentos nos que consten os actos ou contratos que orixinan a imposición. Así mesmo, acompañarase unha copia do recibo do IBI, relativo á finca ou inmoble transmitido. As liquidacións do imposto notificaránselles integramente aos suxeitos pasivos, con indicación do prazo de ingreso e expresión dos recursos que procedan.1. Estarán, así mesmo, obrigados a comunicarlle ao Concello a realización do feito impoñible, nos mesmos prazos sinalados no artigo 10.2 da presente ordenanza: - Nas transmisións de terreos ou na constitución ou transmisión de dereitos reais de gozo limitativos do dominio, a título lucrativo, por negocio xurídico “inter vivos”, o doador ou a persoa que constitúa ou transmita o dereito real do que se trate. - Nas transmisións de terreos ou na constitución transmisión de dereitos reais de gozo limitativos do dominio, a título oneroso, o adquirente ou a persoa a prol de quen se constitúa ou transmita o dereito real do que se trate.2. De acordo co disposto no artigo 110.7 do Real decreto lexislativo 2/2004, polo que se aproba o texto refundido da Lei reguladora das facendas locais, os notarios quedan obrigados a remitirlle ao Concello, dentro da primeira quincena de cada trimestre, a relación ou índice comprensivo de todos os documentos autorizados por eles no trimestre anterior, nos que se conteñan feitos, actos ou negocios xurídicos que poñan de manifesto a realización do feito impoñible deste imposto, agás dos actos de derradeira vontade. Así mesmo, estarán obrigados a remitir, dentro do mesmo prazo, a relación dos documentos privados comprensivos dos mesmos feitos, actos ou negocios xurídicos, que lles fosen presentados para coñecemento ou lexitimación de firmas. E todo isto sen prexuízo do deber xeral de colaboración establecido na Lei xeral tributaria. A inspección e recadación do imposto realizarase de acordo co previsto na Lei xeral tributaria e nas demais leis do Estado reguladoras da materia, así como nas disposicións ditadas para o seu desenvolvemento. En todo o relativo á cualificación das infraccións tributarias, así como á determinación das sancións que por estas correspondan en cada caso, aplicarase o réxime regulado na Lei xeral tributaria e o previsto na Lei de dereitos e garantías do contribuínte, e nas demais leis do Estado reguladoras da materia, así como nas disposicións ditadas para o seu desenvolvemento. A presente ordenanza foi aprobada provisionalmente polo Pleno na sesión ordinaria celebrada o día 5 de abril de 2013 e permanecerá en vigor ata que se acorde a súa modificación ou derrogación. Carnota a 8 de abril do 2013 O ALCALDE Asdo. Ramón Noceda Caamaño